Zadávanie nadlimitnej zákazky

na uskutočnenie stavebných prác

**R2 Križovatka Bánovce – východ**

**v zmysle zmluvných podmienok FIDIC – „žltá kniha“**

SÚŤAŽNÉ PODKLADY

**Zväzok 3**

**Časť 4**

**Technické Požiadavky Objednávateľa**

Bratislava, 07/2025

Obsah

[1. VŠEOBECNÉ technické Požiadavky 3](#_Toc205882627)

[**1.1** **Rozdelenie objektov podľa IFRS** 4](#_Toc205882628)

[1.2 Komunikácie 4](#_Toc205882629)

[1.3 Kanalizácie 5](#_Toc205882630)

[1.4 Dopravné značenie a dopravné zariadenia 5](#_Toc205882631)

[1.5 Rigoly 6](#_Toc205882632)

[1.6 Vodohospodárske objekty 6](#_Toc205882633)

[1.7 Inžinierske siete 7](#_Toc205882634)

[1.8 Vegetačné úpravy 7](#_Toc205882635)

[1.9 Zárubné a oporné múry (v prípade návrhu zmeny technického riešenia ) 8](#_Toc205882636)

[1.10 Protihlukové steny 9](#_Toc205882637)

[1.11 Prístupové komunikácie na stavenisko 10](#_Toc205882638)

[1.12 Technický dozor 10](#_Toc205882639)

[1.13 Zabezpečenie stavebného povolenia 10](#_Toc205882640)

[1.14 Zabezpečenie kolaudačného rozhodnutia 12](#_Toc205882641)

[1.15 Environmentálne požiadavky 12](#_Toc205882642)

[1.16 Geotechnický monitoring 14](#_Toc205882643)

[2. Požiadavky na Smerové a výškové vedenie Trasy 15](#_Toc205882644)

[1.17 Smerové a výškové vedenie trasy RýCHLOSTNEJ CESTY JE TOTOžNé s DSRS stavby „R2 Ruskovce – Pravotice“ (1/2 profil R24,5/120(100)) z R. 2016 15](#_Toc205882645)

[3. Požiadavky na jednotlivé objekty 16](#_Toc205882646)

[3.1 025-00 Príprava územia 17](#_Toc205882649)

[3.2 026-06 SPÄTNÁ REKULTIVÁCIA ZÁBEROV V K.Ú. BÁNOVCE NAD BEBRAVOU – BISKUPICE 17](#_Toc205882650)

[3.3 026-07 SPÄTNÁ REKULTIVÁCIA DOČASNÝCH ZÁBEROV K.Ú. DOLNÉ NAŠTICE 17](#_Toc205882651)

[3.4 032-00 VEGETAČNÉ ÚPRAVY V SPRÁVE NDS 17](#_Toc205882652)

[3.5 101-00 RÝCHLOSTNÁ CESTA R2 17](#_Toc205882653)

[3.6 101-01 PROTIHLUKOVÁ STENA 17](#_Toc205882654)

[3.7 103-00 KRIŽOVATKA BÁNOVCE – VÝCHOD 18](#_Toc205882655)

[3.8 124-01 ÚPRAVA CESTY II/592 V KRIŽOVATKE BÁNOVCE – VÝCHOD 18](#_Toc205882656)

[3.9 142-00 ÚPRAVA EXISTUJÚCICH CIEST II. A III. TRIEDY 18](#_Toc205882657)

[3.10 315-00 OPLOTENIE RÝCHLOSTNEJ CESTY R2 18](#_Toc205882658)

[3.11 501-00 KANALIZÁCIA RÝCHLOSTNEJ CESTY R2 18](#_Toc205882659)

[3.12 621-00 PRÍPOJKA NN K ISRC V KM 7,772 R2 18](#_Toc205882660)

[3.13 660-00 PRELOŽKA DK ST V KM 7,698 00 R2 18](#_Toc205882661)

[3.14 661-00 PRELOŽKA DOK ST V KM 7,728 R2 19](#_Toc205882662)

# VŠEOBECNÉ technické Požiadavky

Pri technickom návrhu je Zhotoviteľ povinný dodržať v tomto článku uvedené dokumenty a požiadavky:

a) Technické požiadavky objednávateľa, Zväzok 3, časť 4

b) Minimálne technické špecifikácie, Zväzok 3, príloha č. 08

- dopĺňajú a podrobnejšie špecifikujú technické požiadavky objednávateľa z bodu a) tejto kapitoly

- v prípade rozporov majú prednosť požiadavky uvedené v Zväzku 3 časť 4

c) U stavebných objektov vo vlastníctve a správe NDS požadujeme rešpektovať Korporátny

design Manuál NDS, ktorý je súčasťou Zväzku č.3 príloha č. 12.

1. V rámci jednotlivých objektov stavby (napr. cestné objekty, mostné objekty, oporné a zárubné múry, priepusty, protihlukové steny a pod.) musí Zhotoviteľ pre návrh detailov použiť v čo najvyššej miere, pokiaľ je to technicky možné, rovnaké technické riešenia.
2. Všetky vodivé konštrukcie/zariadenia (napr. z ocele, hliníka a pod.) musia mať DSP s podrobnosťou DRS vyriešenú a skoordinovanú ochranu proti bludným prúdom, pred atmosférickým prepätím a nebezpečným dotykovým napätím. V súvislosti s ochranou pred bleskom musia byť súčasťou DSP s podrobnosťou DRS a DSRS aj všetky potrebné výpočty v súlade so súborom noriem STN EN 62305.
3. Všetky prvky uzemňovacej sústavy vrátane svoriek navrhnuté vo vzdialenosti do 6m od hrany spevnenej krajnice (t. j. v koróznom atmosférickom prostredí C4 a vyššom) musia byť vzhľadom na vplyv posypových materiálov/solí z nerezovej ocele triedy min. A4 (V4A).
4. Každý prechod uzemňovacieho vodiča cez rozdielne materiály/prostredia (napr. betón - vzduch, zem - vzduch, zem - betón) musí byť chránený proti korózii - vo vzdialenosti do 6m od hrany spevnenej krajnice (t. j. v koróznom atmosférickom prostredí C4 a vyššom) sa musia navrhnúť vodiče z nerezovej ocele triedy min. A4 (V4A). V ostatných prípadoch je možný aj návrh izolovaných vodičov, pričom samotná izolácia musí spĺňať príslušné odolnosti (min. mechanická odolnosť a v závislosti od umiestnenia aj odolnosť voči UV žiareniu).
5. Spoje uzemňovačov sa musia chrániť proti korózii vhodným náterom (konkrétny náter musí byť vyšpecifikovaný v DSP s podrobnosťou DRS).
6. Kotviaci a spojovací materiál - dĺžka skrutky musí byť navrhnutá tak, aby po dotiahnutí prečnievali nad plochou maticou min. 2 plné závity v zmysle STN EN 1090-2 v závislosti od typu skrutky.
7. TeŠp 01, kap. 11, bod 11.2 - doplnenie požiadavky - úroveň pozinkovania oceľových stĺpikov, vzpier stĺpikov, pletiva, napínacích a viazacích drôtov, napinákov, brán/bránok musí byť min. 240g/m2.
8. TeŠp 01, kap. 11, bod 11.7 - doplnenie požiadavky - napínacie drôty musia byť navrhnuté pri vrchole stĺpika, v strede stĺpika a tesne nad terénom. Napínacie drôty musia byť napnuté prostredníctvom pozinkovaných napinákov.
9. TeŠp 01, kap. 14, bod 14.3 - doplnenie požiadavky - dočasná protierózna ochrana sa navrhuje vždy bez ohľadu na sklon násypového/zárezového svahu.
10. TeŠp 01, kap. 14, bod 14.4 - doplnenie požiadavky - Zhotoviteľ musí vždy bez ohľadu na sklon násypového/zárezového svahu výpočtom/posúdením preukázať, či trvalá protierózna ochrana je alebo nie je potrebná, pričom musí zohľadniť nielen geologické prostredie, resp. materiál násypového telesa, ale aj ostatné vplyvy (napr. spôsob odvodnenia a pod.) a postup výstavby (napr. v prípade rozšírenia cestného telesa pri zazubení a pod.).
11. Všetky rozhrania/styky materiálov (napr. styk spevnenej plochy pri krídle/opore a samotného krídla/opory, styk krycieho plechu/klznej plochy mostného záveru a rímsy, styk vyústenia rúry odvodnenia a betónového výustného objektu a pod.) musia byť minimálne vytmelené trvalo pružným tmelom (prípadne trvalo pružnou zálievkou), odolným voči UV žiareniu, prípadne aj voči posypovým soliam v závislosti od umiestnenia
12. Protokolárne odovzdať univerzálny klúč od všetkých bráničiek (oplotenie) a pod.
13. Digitálna verzia PD – okrem toho, že sa pre každý SO odovzdáva digitálna verzia DSV   
    na USB kľúči, Zhotoviteľ odovzdá aj digitálnu verziu kompletnej finálnej DSV na externom disku, kde budú všetky SO.
    1. **Rozdelenie objektov podľa IFRS**

- Objednávateľ požaduje v dokumentácii na stavebné povolenie v podrobnosti dokumentácie na realizáciu stavby (DSP v podrobnosti DRS) rozčlenenie objektov podľa IFRS.

- Objednávateľ požaduje vykonať rozdelenie na komponenty iba na objektoch, ktoré ostávajú vo vlastníctve Objednávateľa. Delenie je potrebné vytvárať novými objektmi (napr. z objektu 101-00 vytvoriť objekt 101-01 Vozovka – celá konštrukcia, 101-02 Zvodidlá a tlmiče nárazov, atď.).

|  |  |  |
| --- | --- | --- |
| Príklad číslovania | Pôvodný objekt | Nový názov komponentu |
| 101-00 | Diaľnica | Diaľnica |
| 101-01 | Diaľnica | Vozovka – celá konštrukcia |
| 101-02 | Diaľnica | Zvodidlá a tlmiče nárazov |
| 101-03 | Diaľnica | Zvislé dopravné značenie |
| 201-00 | Mosty | Most |
| 201-01 | Mosty | Mostné závery |
| 501-00 | Kanalizácia | Kanalizácia – stavebná časť |
| 501-01 | Kanalizácia | Kanalizácia – technologická časť |
|  | VN, NN | VN – Stavebná časť |
|  | VN, NN | VN – Technologická časť |

Objednávateľ požaduje v procese spracovania dokumentácie DSP v podrobnosti DRS predložiť na schválenie zoznam rozdelených objektov. Objednávateľ požaduje odovzdávať stavebné objekty k preberaciemu konaniu v celosti. Objednávateľ požaduje rešpektovať Design manuál NDS, ktorý je súčasťou Zväzku č.3

## Komunikácie

1. Návrh konštrukcie vozovky Objednávateľ požaduje na základe výpočtu pre triedu dopravného zaťaženia zodpovedajúcu predpokladanému dopravnému zaťaženiu pre obdobie 30 rokov od uvedenia do užívania so zohľadnením charakteristík materiálov podložia, vodného režimu a klimatických podmienok. V ložnej vrstve použiť asfaltový betón ACL 22-I.
2. Nespevnená časť krajnice bude vysypaná štrkodrvinou frakcie 16-32.
3. Skrutky vystavené poveternostným vplyvom na portálových konštrukciách DZ, mostných zábradliach a zvodidlách, nosných oceľových prvkoch protihlukových stien zabezpečiť ochranou proti týmto vplyvom napr. ochrannými krytkami.
4. Zhotoviteľ predloží nezávislé odborné posúdenie návrhu, ktorý bol predložený   
   v dokumentácii na stavebné povolenie v podrobnosti dokumentácie na realizáciu stavby pre posúdenie stability zárezov a násypov objektu výšky nad 6 m vrátane globálnej stability riešeného územia. Odborné posúdenie návrhu bude vypracované odborne spôsobilými osobami, ktoré sú nezávislé od Zhotoviteľa a zároveň sa nepodieľali   
   na návrhu posudzovaných konštrukcií. Súčasťou odborného posúdenia bude čestné prehlásenie o nezávislosti posudzovateľa od Zhotoviteľa stavby a o nezainteresovanosti do pôvodného návrhu konštrukcie.
5. Zvodidlá a bezpečnostné zariadenia vrátane tlmičov nárazov a EA koncoviek je potrebné v nevyhnutnej dĺžke a umiestnení navrhnúť všade, kde si to príslušné normy vyžadujú.
6. Oplotenie musí byť navrhnuté na majetkovej hranici (t. j. na hranici trvalého záberu), odsadené od pätnej, resp. temennej čiary svahu min. o 0,60m tak, aby bol vytvorený pomocný cestný pozemok pre zabezpečenie prístupu personálu údržby, v súlade so zákonom č. 135/1961 Zb. (§ 13), vyhláškou č. 35/1984 Zb. (§ 17, odsek (3)) a vzorovými listami VL 2. Navrhuje sa oplotenie celého majetku vo vlastníctve NDS, t. j. aj kužeľov mostov a spevneného priestoru pod mostami (oplotenie nenapájať na opory/krídla mostov), vodozádržných opatrení a jazierok.
7. Pri návrhu akejkoľvek vystuženej horninovej konštrukcie je potrebné brať do úvahy aj všetky súvisiace objekty a ich prípadné opravy, rekonštrukcie potrebné počas životnosti konštrukcie/Diela (100 rokov) bez porušenia stability (ako vnútornej, tak aj vonkajšej) vystuženej horninovej konštrukcie, t.j. musí byť možné vykonať prípadné opravy, rekonštrukcie napr. kanalizácie, prípojok uličných vpustov, uličných vpustov, ISD... navrhnutých v telese vystuženej horninovej konštrukcie (telesom sa v zmysle TKP 31 myslí sypanina vystužená výstužnými prvkami) bez zásahu do telesa vystuženej horninovej konštrukcie. Pokiaľ toto nie je možné splniť, návrh vystuženej horninovej vystuženej konštrukcie nie je prípustný.

## Kanalizácie

1. Na úsekoch, kde nie je cestná kanalizácia dažďové vody odviesť rigolom v nespevnenej krajnici a uličnými vpustami s vyústením cez sklzy do odvodňovacieho zariadenia vedeného pozdĺž telesa tak, aby nedochádzalo k erózii nespevnenej krajnice a podmývaniu vozovky.
2. Pri návrhu ORL, resp. menovitej veľkosti a následnom výbere ORL musí byť objem kalovej záchytky ORL (STN EN 858-2, tabuľka 5) pre lepšiu funkciu ORL stanovený na strednú hodnotu (200.NS/fd).
3. V prípade svahov detenčných, retenčných alebo detenčno-retenčných nádrží musia byť spevnené lomovým kameňom do podkladného betónu s vyškárovaním cementovou maltou s príslušnou odolnosťou.
4. TeŠp 03, kap. 5, bod 5.17 - doplnenie požiadavky - nápis musí byť súčasťou poklopu priamo z výroby (tzn. nie nalepený, naskrutkovaný alebo inak upevnený o poklop), pričom výška písma musí byť min. 5cm.

## Dopravné značenie a dopravné zariadenia

1. Zhotoviteľ spracuje, prerokuje a odsúhlasí projekt Dočasného dopravného značenia a bezpečnostných zariadení po dobu výstavby diela a taktiež projekt Trvalého dopravného značenia a bezpečnostných zariadení. Návrh dopravného značenia a bezpečnostných zariadení bude spracovaný v súlade s platnými predpismi a normami platnými k Základnému dátumu.
2. Súčasťou dokumentácie budú aj záchytné bezpečnostné zariadenia a statické návrhy portálových, príp. priehradových konštrukcií ako nosičov pre veľkoplošné DZ a priečne rezy ich osadenia.
3. Objednávateľ požaduje použitie jednotných odrazových prvkov (lineárne vodiace prvky) na betónové zvodidlá, smerové stĺpiky do nespevnenej krajnice a na oceľové zvodidlá   
   na celej stavbe a bude kompatibilné s typom týchto prvkov na priľahlom úseku rýchlostnej cesty R2.
4. Zhotoviteľ stavby vypracuje aktualizáciu dopravného značenia, vrátane dopravno-prevádzkových stavov podľa platných predpisov a noriem, a zabezpečí určenie dopravného značenia s dostatočným predstihom pred výstavbou základov portálov DZ.
5. Zhotoviteľ stavby vypracuje samostatnú dokumentáciu dopravných zariadení (záchytných bezpečnostných a vodiacich) podľa platných predpisov a zabezpečí určenie dopravných zariadení.
6. Výkresové a textové prílohy pre návrh záchytných a vodiacich bezpečnostných zariadení musia byť súčasťou samostatnej prílohy mimo dokumentácie jednotlivých cestných objektov, vrátane riešenia všetkých detailov. Súčasťou DSP v podrobnosti DRS a DSRS musí byť aj samostatná situácia bezpečnostných zariadení - t. j. záchytných aj vodiacich.
7. Objednávateľ požaduje zosúladiť návrh dopravného značenia so značením na R2.
8. Systematicky označovať exity a názvy križovatiek ako aj staničenia úsekov v nadväznosti na pokračujúce stavby (zabezpečiť kontinuálne staničenie úsekov RC).
9. Staničenie okrem hlavnej trasy osadiť aj na vetvách križovatiek (prevádzkové staničenie po 100m).

## Rigoly

1. Objednávateľ požaduje pre ochranu oceľových súčastí rigolov navrhnúť náterové systémy pre dlhodobú životnosť – min. 15 rokov a viac so základným koróznym zaťažením - vlhkosť, špina, posypová soľ, vystavené voľnému pôsobeniu poveternostných vplyvov – kategórie koróznej agresivity C5-I a C5-M podľa TP 068.
2. Odvodňovacie zariadenia rýchlostných ciest navrhovať z materiálov, ktoré budú odolné voči poveternostným vplyvom a chemickým posypom, zaúsťovať ich do horských vpustí s otvoreným a filtračným dnom (kamenivo, štrk). Musia byť dodržané podmienky z TeŠp 03.
3. V prípade zaústenia sklzov do rigolov, oproti sklzu umiestniť prídlažbu, aby sa zamedzilo vymývaniu pri prívalových dažďoch. Musia byť dodržané podmienky z TeŠp 03.
4. Odvodňovacie šachty, poklopy, obrubníky navrhnúť zarovno s niveletou terénu najmä v strednom deliacom páse.
5. Požadujeme rigoly a priekopy dimenzovať na **125 % výdatnosť návrhového dažďa** (25% nad normu). Musia byť dodržané podmienky z TeŠp 03.
6. Betónové tvárnice spevnených priekop (aj nadzárezových) požaduje Objednávateľ ukladať do betónového lôžka so škárovaním cementovou maltou s príslušnou odolnosťou. To isté platí aj pre prídlažbu, sklzy, kaskády, spevnené plochy z lomového kameňa alebo kamennej dlažby. Musia byť dodržané podmienky z TeŠp 03.

## Vodohospodárske objekty

1. Pre vodohospodárske objekty Zhotoviteľ zabezpečí Kategorizáciu vodných stavieb, ako aj odborný dohľad počas realizácie u poverenej štátnej organizácie.
2. Zhotoviteľ zabezpečí lokalizáciu existujúcich drenážnych hlavníkov-zvodných drénov existujúceho melioračného systému.
3. V prípade zmeny je Zhotoviteľ povinný zabezpečiť odsúhlasenie zmeny so správcom a príslušnými orgánmi a zabezpečiť potrebnú inžiniersku činnosť vrátane výkupu pozemkov nad rozsah pôvodných záberov do vlastníctva NDS na náklady Zhotoviteľa a bez dopadu na Lehotu výstavby.
4. Nie je prípustné navrhnúť zaústenie dažďových vôd z komunikácií, odpočívadla, strediska správy a údržby a pod. (či už z povrchu vozovky, spevnených plôch alebo zo svahov zemného telesa) do existujúcich hydromelioračných systémov.

## Inžinierske siete

Prieskum inžinierskych sietí bol zrealizovaný vrátane geodetického zamerania a ich aktualizácie k termínu realizácie stavby „R2 Ruskovce – Pravotice“. Akékoľvek zmeny si Zhotoviteľ započíta do stavebných nákladov.

1. Požadujeme zabezpečenie napájania elektrických zariadení el. energiou.
2. Požadujeme zabezpečenie napájania elektrických zariadení el. energiou, vrátane zaplatenia všetkých pripojovacích poplatkov, ktoré budú uhradené distribučnej spoločnosti. Pripojovací poplatok musí byť ocenený v príslušnom objekte. Prepis odberného miesta musí byť zrealizovaný minimálne tri mesiace pred preberacím konaním.
3. Požadujeme navrhovať dvojtarifné merania tam, kde je to ekonomicky výhodné.
4. Trafostanice a VN prípojky distribučného charakteru (z trafostanice sú napájaní aspoň traja odberatelia), výstavbu  riešiť financovaním a realizovaním príslušnej energetiky (ZSE,SSE,VSE) v rámci pripojovacej zmluvy, a podľa vyjadrenia energetiky k projektu. Zhotoviteľ pripraví NN prípojky a rozvádzače s dvojtarifným meraním podľa vyjadrenia energetiky.
5. Plynové prípojky a plynofikácia – požadujeme rešpektovať požiadavky príslušného dodávateľa ZP vo vyjadrení k projektu, taktiež pri preberaní predložiť všetky potrebné doklady k pripojeniu do distribučnej siete. Zaoberať sa hľadaním iného riešenia možnosti vykurovania ako plynom, či už z obnoviteľných zdrojov, pomocou tepelných čerpadiel doplnenými solárnymi panelmi alebo vykurovanie vodíkom.
6. Verejné osvetlenie (VO) je potrebné navrhnúť tak, aby podľa možností VO vrátane stožiarov nezasahovalo v rámci jedného odberného miesta do dvoch úsekov ciest, ktoré budú spravovať dve rôzne spoločnosti. Musia byť dodržané podmienky z TeŠp 05.
7. Objednávateľ nepožaduje osvetľovacie telesá s možnosťou napojenia prídavných zariadení (smart technológia, meranie rýchlosti, intenzita dopravy a pod.) v zmysle TeŠp 05, kap. 6, bod 6.13. Na SSÚD nenavrhovať LED svietidlá s možnosťou napojenia prídavných zariadení ako je uvedené v TeŠp 05. Táto požiadavka sa nevzťahuje   
   na osvetlenie tunela a predportálových objektov.
8. Elektrické rozvádzače požadujeme osadiť plastové.
9. V prípade rozvádzačov pri komunikáciách dodržať TeŠP 05 bod 6.14.

## Vegetačné úpravy

1. Vegetačné úpravy projektovať aj realizovať podľa TP 035 a TKP č. 25/2012.
2. Žiadame používať v čo najvyššej miere dreviny z domácich odolných druhov, z príslušných regiónov, kde je projektovaná trasa, výsadba nepôvodných druhov mimo zastavaných území obcí podlieha súhlasu orgánu ochrany prírody.
3. Objednávateľ požaduje, aby Zhotoviteľ zaviazal dodávateľa vegetačných úprav   
   na ošetrovanie vegetačných úprav pre všetky objekty, na ktorých budú tieto navrhnuté a zrealizované, a to v súlade s manuálmi užívania (v manuáloch užívania musia byť zapracované požiadavky zo Zväzku 3, Časť 1, Príloha č. 09) po dobu 5 rokov   
   po preberacom konaní, t. j. počas celého obdobia Záručnej doby. Súčasťou ošetrovania je aj uskutočňovanie kosby realizovaného zatrávnenia po dobu 5 rokov.
4. Je potrebné navrhovať a vykonávať zahustené výsadby vo svahoch v radoch náväzne   
   do trojsponu najmä z krov a to v ryhách v zárezoch a v jamách v násypoch z dôvodu, že tento spôsob je najlepšia ochrana proti erózii spolu so zatrávnením. Stromy navrhovať a vysádzať v zmysle požiadaviek v TeŠp 01, kap. 12, bod 12.8. V zamokrených pôdach využívať výsadbu bahenných/ močiarnych rastlinných druhov.
5. Objednávateľ požaduje navrhnúť a zrealizovať zatrávnenie hydroosevom (násypové a zárezové svahy, veľké plochy). V prípade menších a ťažko dostupných svahov (napr.   
   nad zárubnými múrmi) je prípustné zatrávnenie mačinovaním. V prípade plôch na rovine je prípustné zatrávnenie na široko alebo do riadkov.

## Zárubné a oporné múry (v prípade návrhu zmeny technického riešenia )

1. Objednávateľ požaduje sledovanie deformácií zárubných a oporných múrov na základe projektu geodetického sledovania deformácií vypracovanom Zhotoviteľom a schválenom Stavebným dozorom a Objednávateľom. Projekt geodetického sledovania deformácií musí byť súčasťou DSP v podrobnosti DRS.
2. S ohľadom na geologickú situáciu je nutné pri technickom návrhu zaistenia počítať   
   s celkovou stabilitou svahu.
3. Zhotoviteľ predloží na objekty zárubných a oporných múrov nad 6 m vrátane celkovej stability svahu nezávislé statické odborné posúdenie návrhu, ktorý bol predložený   
   v dokumentácií na stavebné povolenie v podrobnosti dokumentácie na realizáciu stavby. Odborné posúdenie návrhu bude realizované odborne spôsobilými osobami, ktoré sú nezávislé od Zhotoviteľa a zároveň sa nepodieľali na návrhu posudzovaných konštrukcií. Súčasťou odborného posúdenia bude čestné prehlásenie o nezávislosti posudzovateľa od Zhotoviteľa stavby a o nezainteresovanosti do pôvodného návrhu konštrukcie.
4. Pohľadová plocha múrov musí spĺňať základné architektonické požiadavky. V prípade gabionových konštrukcií nutné definovať spôsob ukladania kameňa (musí byť zároveň vytvorená suchá väzba). V prípade betónových múrov je nutné definovať požiadavky   
   na betón (pohľadový betón, štruktúra, farebnosť), na debnenie (použitie matríc so vzorom - napr. kyklopského muriva) a odsúhlasiť ich s budúcim správcom na začiatku projektových prác.
5. Objednávateľ akceptuje nový návrh dĺžok oporných/zárubných múrov a zaistenia zárezov. Zhotoviteľ je pritom povinný navrhnúť také technické riešenie, ktoré bude zohľadňovať výsledky IGHP (pozri Zväzok 5 súťažných podkladov).
6. Všetky múry musia byť navrhnuté v súlade s TP 081 (obmedzenie vplyvu bludných prúdov) a musia byť zabezpečené proti atmosférickému prepätiu. Všetky súvisiace kotvenia musia byť doložené osvedčením o elektroizolačnom odpore.
7. Pri návrhu akejkoľvek vystuženej horninovej konštrukcie je potrebné brať do úvahy aj všetky súvisiace objekty a ich prípadné opravy, rekonštrukcie potrebné počas životnosti konštrukcie/Diela (100 rokov) bez porušenia stability (ako vnútornej, tak aj vonkajšej) vystuženej horninovej konštrukcie, t.j. musí byť možné vykonať prípadné opravy, rekonštrukcie napr. kanalizácie, prípojok uličných vpustov, uličných vpustov, ISD... navrhnutých v telese vystuženej horninovej konštrukcie (telesom sa v zmysle TKP 31 myslí sypanina vystužená výstužnými prvkami) bez zásahu do telesa vystuženej horninovej konštrukcie. **Pokiaľ toto nie je možné splniť, návrh vystuženej horninovej vystuženej konštrukcie nie je prípustný.**
8. Návrh vystužených horninových konštrukcií s napojením na mostné opory alebo mostné krídla nie je prípustný.
9. Zárubné alebo oporné múry s použitím gabiónových košov je možné navrhnúť len ako vystužené - výstužným prvkom (geomrežami) a s lícovým opevnením tvoreným gabiónovými košmi výšky 0,5m, vyrobenými z oceľovej dvojzákrutovej siete s povrchovou úpravou zo zliatiny zinku a hliníka a dodatočným organickým povlakom z polyamidu (PA6), prípadne kvalitatívne lepším organickým povlakom. Zároveň musí ísť o certifikovaný systém. Objednávateľ požaduje, aby bola do líca gabiónového koša doplnená zváraná sieť bez statickej funkcie s priemerom drôtu min. 5,0mm, s okom nie väčším ako 5 x 10cm, s povrchovou ochranou Zn90%/Al10% alebo ekvivalentnou progresívnou povrchovou ochranou nánosu Triedy A.
10. Gabiónové koše je možné navrhnúť aj ako obklad múrov, klincovaných svahov a pod., a to ako z dvojzákrutovej oceľovej siete (platia rovnaké požiadavky, ako sú uvedené v bode 8), tak aj zo zváraných sietí (priemer drôtu min. 5mm, s okom nie väčším ako   
    5 x 10cm, s povrchovou ochranou Zn90%/Al10% alebo ekvivalentnou progresívnou povrchovou ochranou nánosu min. 350g/m2 - sieť nesmie vykazovať v skúške v soľnej hmle podľa STN EN ISO 9227 známky hrdze na viac ako 5% svojho povrchu po expozícii 4000 hodín). Obklad musí byť uložený na betónovom/železobetónovom základe.
11. Kotviaci a spojovací materiál obkladov múrov, klincovaných svahov a pod. (napr. gabiónových košov, betónových tvárnic a pod.) sa navrhuje z nerezovej ocele triedy   
    min. A4.
12. Na korunách zárubných, oporných múrov a lavičkách vystužených horninových konštrukcií sa navrhne ochranné zábradlie výšky 1,10 m alebo zábradľové zvodidlo   
    v zmysle platných technických predpisov (napr. v prípade betónových múrov s rímsou a pod.). Zábradlie sa navrhne s pevným madlom (držadlom) a podmadlom, oceľové   
    z otvorených profilov (uzemnené) alebo kompozitné, zo segmentov, kotvené pomocou pätných dosiek stĺpikov chemickými kotvami (v prípade vystužených horninových konštrukcií kotvené do prefabrikovaných betónových pätiek), s podliatím plastmaltou hr. min. 10mm. Medzera medzi držadlami jednotlivých segmentov nesmie prekročiť hodnotu 20 mm. Kotvenie stĺpikov zábradlia do vopred osadených prefabrikovaných pätiek   
    v gabiónových košoch nie je prípustné - prefabrikované pätky musia byť navrhnuté mimo gabiónových košov.Na celom riešenom úseku D alebo RC sa navrhne jednotný tvar ochranného zábradlia.
13. V prípade kotiev pre trvalé sledovanie sa prístup a káble pre dynamometre musia zabezpečiť proti poškodeniu a odcudzeniu. V prípade návrhu dynamometrov s manometrami navrhnúť uzamykateľné oceľové skrinky s antikoróznou úpravou - takéto riešenie je možné navrhnúť len do celkovej výšky konštrukcie 6,0m. V prípade konštrukcií vyšších ako 6,0 m, resp. v prípade návrhu dynamometrov   
    s magnetoelastickými snímačmi, žiadame káble z dynamometrov vyviesť do koruny konštrukcie (napr. na rímsu) v chráničkách vedených v rube konštrukcie, resp. priamo v samotnej konštrukcii a ukončiť v plastovej uzamykateľnej krabici s krytím min. IP68 (meracie káble musia byť ukončené konektorom, pomocou ktorého bude možné merať). Ak by technické riešenie konštrukcie neumožňovalo navrhnúť chráničky v jej rube, resp. priamo v nej, káble môžu byť vedené v líci konštrukcie len vo vinutých chráničkách   
    z nerezovej ocele triedy min. A4 (vrátane kotviaceho a spojovacieho materiálu), pričom tieto musia byť výrobkom určeným priamo na ochranu káblov a elektrických vedení   
    vo vonkajšom prostredí s odolnosťou proti mechanickému poškodeniu.
14. Všetky konštrukcie vzdialené horizontálne do 6m od komunikácie, na ktorej sa vykonáva zimná údržba prostredníctvom rozmrazovacích prostriedkov sa musia posudzovať ako konštrukcie vystavené silným účinkom rozmrazovacích solí (chloridov).

## Protihlukové steny

1. Objednávateľ požaduje navrhnúť protihlukové steny ako systém a požaduje tento systém aj ako celok (nie len jednotlivé komponenty) odskúšať v skúšobni v súlade s príslušnými predpismi. Vysoká životnosť systému musí byť osvedčená, preukázaná a potvrdená referenciami. Ďalej objednávateľ požaduje od Zhotoviteľa preukázanie reálneho útlmu zodpovedajúcemu predpokladom, ktoré boli vyjadrené v Dokumentácii Zhotoviteľa.
2. Na mostoch Objednávateľ požaduje navrhnúť PH steny z priehľadných materiálov v súlade s Design Manuálom NDS.
3. Po celej dĺžke protihlukovej steny musí byť navrhnutý jednotný typ priehľadného materiálu.
4. Vypracovať architektonický návrh v súlade s Korporátnym dizajn manuálom a odsúhlasiť ho s Objednávateľom. Pohľadová plocha PHS musí spĺňať základné architektonické požiadavky.
5. Priehľadné výplne PHS musia obsahovať prvky na ochranu voľne žijúceho vtáctva. Požadujeme zvislé pruhy podľa aktuálnych Tešp.
6. Návrh protihlukových stien je potrebné upraviť na základe aktualizovanej hlukovej štúdie spracovanej Zhotoviteľom.
7. Nespevnú krajnicu, resp. priestor medzi asfaltovou vozovkou a konštrukciou protihlukovej steny vysypať štrkodrvinou fr. 16-32 a pod štrkodrvinu navrhnúť separačnú geotextíliu.
8. Stĺpy protihlukových stien (navrhujú sa len oceľové) sa musia navrhnúť s kotvením   
   do základovej konštrukcie (pätky, pásy, pilóty...) kotevnými prvkami. Kotvenie stĺpov osadením do kalichov, prípadne priamym zabetónovaním stĺpov do základov nie je prípustné.
9. Oceľové stĺpy PHS musia byť ukončené krytkami s protikoróznou ochranou (farebné riešenie zosúladiť so stĺpmi) - v prípade atypických stĺpov navrhnúť atypické krytky. Krytky musia byť k stĺpom uchytené samoreznými skrutkami z nerezovej ocele triedy min. A4.
10. V prípade protihlukovej steny navrhnutej na moste je potrebné zabezpečiť, aby v prípade nárazu vozidla pri dopravnej nehode nedošlo k pádu výplne pod most - všetky priehľadné výplne vrátane rámu požadujeme navrhnúť zabezpečené (uchytené o oceľové stĺpy) lankom z nerezovej ocele triedy min. A4 prevlečeným cez diery predvŕtané vo výplniach už vo výrobe (nie je prípustné vŕtať diery na stavbe).

## Prístupové komunikácie na stavenisko

Zhotoviteľ bude pre prístup na stavenisko využívať cestu II/592.

V prípade použitia iných komunikácií pre prístup na stavenisko, než aké sú navrhnuté v DPO, musí byť dodržaná podmienka vedenia týchto komunikácií vo vzdialenosti minimálne 100 m od obytných objektov, v zásadách organizácie výstavby musí byť komunikácia zahrnutá   
do režimu sledovania prašnosti a kropenia v suchých obdobiach a musí byť pre tento účel zaistená dostatočná kapacita vodných zdrojov.

## Technický dozor

V zmysle vyjadrení správcov inžinierskych sietí  je potrebné zabezpečiť technický dozor správcu/dohľad  a Zhotoviteľ je povinný  uvedené zabezpečiť a zahrnúť do navrhovanej zmluvnej ceny.

U stavebných objektov vo vlastníctve a správe NDS požadujeme rešpektovať Korporátny design Manuál NDS, ktorý je súčasťou Zväzku č.3 prílohy č.12.

## Zabezpečenie stavebného povolenia

Hranica trvalého záberu, ktorá je zadefinovaná v Geometrickom pláne vypracovanom   
na podklade PŠ, je pre budúceho zhotoviteľa záväzná.

Zhotoviteľ bude zodpovedný za vypracovanie DSP v podrobnosti DRS v zmysle platnej legislatívy, technických noriem a nariadení platných na území Slovenskej republiky a v súlade s požiadavkami Záverečného stanoviska MŽP SR č. 82/04-1.6 z 25.10.2005 a Rozhodnutia/vyjadrenia MŽP SR podľa §18, ods. 4 zákona č. 24/2006 Z.z. k predloženému Oznámeniu o zmene navrhovanej činnosti č. 7230/12-3.4/ml zo dňa 11.9.2012.

Z dôvodu nedostatočnej šírky pre umiestnenie odbočovacieho pruhu na existujúcom mostnom objekte „SO 211-00 Most na R2 nad traťou ŽSR, melioračným kanálom a cestou II/592 v km 7,645 R2“ sú v PŠ na moste zúžené jazdné pruhy na 3,0m. Zhotoviteľ v rámci vypracovania DSP v podrobnostiach DRS zabezpečí udelenie súhlasu s technickým riešením odlišným od STN 73 6101 (čl.8.4.1).

Zhotoviteľ stavby bude zodpovedný za zaistenie stavebného povolenia vrátane inžinierskej činnosti a príloh potrebných k stavebnému povoleniu. Súčasťou ponuky zhotoviteľa bude harmonogram pre jednotlivé procesy stavebného konania.

V rámci inžinierskej činnosti bude potrebné zabezpečiť napríklad nasledovné možné Rozhodnutia a stanoviská: - Povolenie podľa § 83 ods.1 zákona č. 543/2002 Z. z. o ochrane prírody a krajiny v znení neskorších predpisov

- Rozhodnutie podľa § 23 ods.1 písm. a) vodného zákona (364/2004 Z. z.) - odstránenie stromov a krov rastúcich v korytách vodných tokov, na pobrežných pozemkoch   
a v inundačných územiach

- Rozhodnutia podľa § 14 ods. 3 zákona č.135/1961 Z. z. o pozemných komunikáciách (cestný zákon) - povolenie na výrub stromov (cestná zeleň)

- Rozhodnutie podľa § 17 ods.1 a 6 zákona o ochrane a využívaní poľnohospodárskej pôdy (220/2004 Z. z.) - odňatie poľnohospodárskej pôdy

- Stanovisko podľa § 17 ods. 3 zákona o ochrane a využívaní poľnohospodárskej pôdy (220/2004 Z. z.) k pripravovanému zámeru na poľnohospodárskej pôde (do 25 m2)

- Záväzné stanovisko podľa § 16 a) ods.1 zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) či ide o navrhovanú činnosť podľa § 16 ods. 6 písm. b)

- Povolenie podľa § 21 ods.1 zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) - povolenie na osobitné užívanie vôd

- Súhlas podľa § 27 ods.1 písm. a) a b) zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) - súhlas na uskutočnenie stavieb, ktoré môžu ovplyvniť stav povrchových vôd a podzemných vôd

- Záväzné stanovisko podľa § 6 ods. 1 zákona č.513/2009 Z. z. o dráhach a o zmene a doplnení niektorých zákonov - súhlas so stavbou v obvode dráhy

- Rozhodnutie podľa § 36 ods. 3 zákona č. 49/2002 Z. z. o ochrane pamiatkového fondu - o nevyhnutnosti vykonať záchranný archeologický výskum

- Doklady/stanoviská vydané v súvislosti so zisťovacím konaním podľa zákona o posudzovaní vplyvov na životné prostredie č. 24/2006 Z. z. o posudzovaní vplyvov   
na životné prostredie a o zmene a doplnení niektorých zákonov v znení neskorších predpisov

- Určenie trvalého a dočasného dopravného značenia poľa § 3 ods.3 písm. g) a q) zákona č. 135/1961 Z. z. o pozemných komunikáciách (cestný zákon) v znení neskorších predpisov

- Vyjadrenia a ostatné stanoviská k DSP v podrobnosti DRS dotknutých orgánov štátnej správy a samosprávy, správcov sietí

Pred žiadosťou o záväzné stanoviská dotknutých orgánov a inštitúcii k DSP v podrobnosti DRS je zhotoviteľ povinný predložiť DSP v podrobnosti DRS na pripomienkovanie a odsúhlasenie objednávateľovi.

## Zabezpečenie kolaudačného rozhodnutia

Zhotoviteľ je zodpovedný za zabezpečenie právoplatného kolaudačného rozhodnutia stavby (kolaudačné osvedčenie stavby) vrátane všetkých potrebných dokumentácií a inžinierskej činnosti.

## Environmentálne požiadavky

**Vo všeobecnosti je pre zhotoviteľa záväzné dodržať podmienky záverečného stanoviska MŽP SR č. 82/04-1.6 z 25.10.2005 a Rozhodnutia/vyjadrenia MŽP č. 7230/12-3.4/ml zo dňa 11.9.2012, ktoré sú súčasťou súťažných podkladov.**

**V sprievodnej dokumentácii zhotoviteľ stanoví:**

* umiestnenie stavebných dvorov, kde budú skladované sypké materiály,
* umiestnenie prípadných drtiacich a triediacich liniek,
* miesta umiestnenie pilot,
* vedenie prepravných trás a príslušnú maximálnu intenzitu staveniskovej dopravy,
* umiestnenie zemníkov.

Pre všetky vyššie uvedené lokality zaistí zhotoviteľ vypracovanie hlukovej štúdie hodnotiacej hluk v období výstavby. Táto hluková štúdia bude obsahovať vyhodnotenie plnenia hygienických limitov počas výstavby a konkrétne technické opatrenia pre ich trvalé dodržovanie (napr. rozloženie činností v čase, dočasné protihlukové steny a zákryty).

**Zhotoviteľ v pláne organizácie výstavby stanoví pre:**

* stavebné dvory so skladovaním sypkých hmôt,
* drtiče a triediče,
* trasy staveniskovej dopravy a
* zemníky.

**Ich umiestnenie a stanoví spôsob použitia proti prašných opatrení v suchých obdobiach, hlavne:**

* spôsob sledovania prašnosti,
* spôsob obmedzovania prašnosti v prípade zistenia neprijateľnej prašnosti,
* dostatočné personálne a technické kapacity (kropiace zariadenia, výpočet potrebnej kapacity vodných zdrojov a povolenie k odberu).

Všetky zemníky využívané pri výstavbe budú v rámci stavby zlikvidované a zrekultivované (zhotoviteľ ich zahrnie do plánu rekultivácie).

**Zhotoviteľ stavby zapracuje do projektovej dokumentácie prevádzkovo manipulačný postup s uvedením kontaktov, kompetencií a zodpovednosti pre:**

* uskutočnenie odpovedajúcich protiprašných a protihlukových opatrení a opatrení   
  k eliminácii zhoršenia kvality alebo režimu podzemnej vody.

Či, a aké dodatočné protihlukové opatrenia budú v priebehu výstavby požadované, vyplynie   
z výsledkov meraní v priebehu stavby. Náročnosť overovacieho hlukového merania sa preto nedá vo fáze výberu zhotoviteľa stavby navrhnúť. Zhotoviteľ stavby preto v rozpočte vyčlení finančnú rezervu pre dodatočné jednorazové meranie hluku pre overenie účinnosti prípadného protihlukového opatrenia po dobu výstavby.

Pre prípad zistenia závažných nežiadúcich trendov kvality alebo režimu podzemnej vody, ktoré vyžadujú okamžité riešenie, vyčlení zhotoviteľ stavby v rozpočte finančnú rezervu na realizáciu operatívneho monitoringu, t. j. nevyhnutných akútnych geologických prieskumných prác.

Nadbytočný výkopový horninový materiál a depónie humusu budú umiestnené v dočasnom zábere.

Stavebné dvory a skládky stavebného materiálu budú umiestnené buď v trvalých záberoch alebo v dočasnom zábere.

S odpadmi bude nakladané podľa platných právnych predpisov a ďalej podľa základných princípov riadenia odpadového hospodárstva na stavbe.

Plochy zariadenia staveniska i plochy skládok a ďalších nevyužívaných plôch v okolí stavby budú po ukončení výstavby rekultivované.

V prípade archeologických a paleontologických nálezov počas stavebných prác je zhotoviteľ stavby povinný informovať príslušný odborný ústav (Archeologický ústav SAV v Nitre).

**1.17.1** **Environmentálny plán**

Environmentálny plán výstavby (EPV) – Plán ochrany životného prostredia bude dokumentom stavby. Environmentálny plán výstavby slúži pre dôslednú kontrolu plnenia všetkých podmienok. Zhotoviteľ bude povinný vypracovať a plniť EPV v súlade so zmluvou, všeobecne platnými právnymi predpismi a TPK č. 0/2012 časť Všeobecne, resp. v súlade so Zväzkom 3, časť 3 týchto SP. EPV bude zahŕňať zásady výstavby vo vzťahu k životnému prostrediu, chráneným krajinným územiam a návrh kontroly ich dodržiavania

EPV musí obsahovať základné údaje charakterizujúce stavbu, charakter územia stavby a technické údaje.

V predkladanom dokumente budú definované opatrenia pre elimináciu negatívnych vplyvov výstavby na životné prostredie a určený spôsob ich kontroly. V procese prípravy projektovej dokumentácie, posudzovania vplyvov na životné prostredie, vyjadrovania a schvaľovania dotknutými stranami budú zdokumentované rozhodujúce prírodné pomery, budú identifikované vplyvy, ktorým bol prispôsobený technický návrh projektu, a pre ktorých elimináciu sú navrhované opatrenia. Na základe vydávaných stanovísk dochádzalo k úprave technického riešenia diela, dopĺňaniu projektovej dokumentácie.

Environmentálny plán musí zahŕňať všetky relevantné požiadavky, opatrenia zamerané na ochranu životného prostredia, ktoré sú definované v rámci záväzných stanovísk vydaných pre túto stavbu v procese posudzovania vplyvov na životné prostredie alebo vyplývajú z všeobecne záväzných právnych predpisov.

**Konzultácie s objednávateľom**

Pri vypracovaní EPV je nevyhnutné počas jeho tvorby viesť aktívnu komunikáciu medzi objednávateľom a zhotoviteľom. Objednávateľ je povinný zhotoviteľovi poskytnúť všetky potrebné podklady.

**Zapracovanie zmien (aktualizácia EPV)**

Environmentálny plán výstavby musí byť aktualizovaný, upravovaný v závislosti od požiadaviek objednávateľa, zmien legislatívy, projektovej dokumentácie, vydaných povolení, vyjadrení, výskytu nehôd a pod. Aktualizácia EPV je potrebná aj v prípade zmien stavby – objektov vyvolávajúcich zmeny v technológii, postupov, záberov a iných opatrení. Spracovanie EPV musí byť uspôsobené na to, aby ho bolo možné v ďalších fázach dopĺňať/meniť. Aktualizáciu EPV zabezpečuje zhotoviteľ. Záznamy o úpravách sú súčasťou textového dokumentu a musia byť konzultované s objednávateľom. Aktualizáciu je nevyhnutné vykonať vždy po vydaní záväzného stanoviska/povolenia alebo relevantnej zmene legislatívy. Čas potrebný na aktualizovanie EPV závisí od množstva novo zaradených podmienok, maximálne 4 týždne od doručenia novo zaradených podmienok.

Požaduje sa zohľadniť všetky environmentálne požiadavky, ktoré sú alebo budú určené príslušnými orgánmi v rámci jednotlivých povoľovacích procesov.

**1.17.2** **Ďalšie environmentálne požiadavky**

V rámci SP je uvedený iba základný rámec environmentálnych požiadaviek, ktoré sú definované na základe výsledkov prieskumov, štúdií a rozhodnutí, ktorými obstarávateľ disponoval v čase vypracovania týchto súťažných podkladov, a pri ktorých je predpoklad ich zachovania pre stupeň DSP v podrobnosti DRS. Z tohto dôvodu žiadame vypracovať dielo v súlade so všetkými environmentálnymi požiadavkami, ktoré budú vyplývať z výsledkov jednotlivých environmentálnych štúdií, ktoré budú spracované v rámci DSP v podrobnosti DRS, a ktoré budú určené všetkými príslušnými rozhodnutiami dotknutých orgánov.

Požaduje sa zohľadniť všetky relevantné environmentálne požiadavky, ktoré budú vyplývať z monitoringu zložiek životného prostredia, ktorého výkon bude zabezpečený objednávateľom prostredníctvom spracovateľa monitoringu ŽP, zo štúdií/prieskumov/monitoringov, ktoré sa budú vykonávať súbežne, ale sú predmetom iného zmluvného vzťahu.

## Geotechnický monitoring

Informácie o GTM sa nachádzajú vo Zväzku 3, časť 1.

# Požiadavky na Smerové a výškové vedenie Trasy

## Smerové a výškové vedenie trasy RýCHLOSTNEJ CESTY JE TOTOžNé s DSRS stavby „R2 Ruskovce – Pravotice“ (1/2 profil R24,5/120(100)) z R. 2016

Smerové a výškové vedenie je záväzné.

# Požiadavky na jednotlivé objekty

Ak nie je uvedené inak, platí, že PŠ nie je záväzná. Zhotoviteľ musí zohľadniť ustanovenia Zväzku 3, časť 1, čl. 2.2 Normy a technické predpisy.

Zhotoviteľ bude zodpovedný za návrh technického riešenia projektu, za vypracovanie Dokumentácie Zhotoviteľa, zabezpečenie dokumentov potrebných na splnenie všetkých úradných schválení a s nimi súvisiacich inžinierskych činností, za vypracovanie technickej dokumentácie Zhotoviteľa, za realizáciu stavebných prác a odstránenie vád na Diele a za to, že v jeho súťažnej ponuke boli zahrnuté a vykoná/zabezpečí všetky práce súvisiace s realizáciou Diela v súlade so Zmluvou.

V prípade potreby zemníkov či depónií Zhotoviteľ si tieto zabezpečí na svoje náklady a nesie plnú právnu zodpovednosť za ich vybavenie, užívanie a zrušenie, a to vrátane prístupových ciest.

Technické návrhy v dokumentácii poskytnutej objednávateľom (DPO), **Zväzok 5,** sú záväzné v rozsahu uvedenom v týchto súťažných podkladoch (najmä vo Zväzku 3, časť 4), v ostatných častiach sú len informatívne, nie sú záväzné.

Zhotoviteľom predložené technické riešenie v ponuke a následná DSP v podrobnosti DRS musí byť v súlade:

* s ostatnými požiadavkami uvedenými vo všetkých častiach súťažných podkladov,
* musí v primeranom rozsahu zohľadniť prieskumy uvedené vo **Zväzku 5**, **resp. ich aktualizácie a ostatné prieskumy spracované  Zhotoviteľom v zmysle požiadaviek Objednávateľa**,
* s normami a technickými predpismi,
* rešpektovať hranicu trvalých a dočasných záberov,
* s doplňujúcimi požiadavkami k jednotlivým objektom a požiadavky správcov objektu v rámci dokumentácie DSP.

Pokiaľ nie je pre objekt, alebo časť objektu záväzná PŠ môže zhotoviteľ navrhnúť vlastné technické riešenie, ktoré musí byť v súlade s platnými STN, technickými predpismi a v súlade s požiadavkami uvedenými vo všetkých častiach súťažných podkladov.

**Zhotoviteľ je povinný zaobstarať si všetky príslušné povolenia a bude znášať všetky riziká a náklady s tým spojené.**

**Pokiaľ projektové riešenie Zhotoviteľa bude odlišné od projektového riešenia Objednávateľa predloženého vo Zväzku 5, bude znášať všetky riziká a náklady, vrátane všetkých nákladov vyplývajúcich z prípadnej zmeny majetkovoprávneho vysporiadania.**

**Ak budú zmeny technického riešenia predložené Zhotoviteľom vyžadovať zmenu územného rozhodnutia bude zhotoviteľ zodpovedný za vybavenie zmeny územného rozhodnutia, vrátane všetkých potrebných dokumentácií na jeho náklady.** V prípade potreby zväčšenia trvalého alebo dočasného záberu nad rámec záberov definovaných v GP na podklade PŠ (05/2025) Objednávateľa z titulu technického riešenia Zhotoviteľa na základe spracovanej a odsúhlasenej DSP v podrobnosti DRS je Zhotoviteľ povinný zabezpečiť majetkovoprávne vysporiadanie v mene Objednávateľa na náklady Zhotoviteľa, a to v prípade trvalých záberov zabezpečiť zápis vlastníckeho práva NDS na listy vlastníctva a v prípade dočasných záberov uzavrieť nájomné zmluvy, ďalej je Zhotoviteľ povinný zabezpečiť všetky potrebné súhlasy a povolenia v zmysle platných predpisov.

**Dielo bude mať rovnaký termín ukončenia záručnej doby. Objekty, ktoré budú zrealizované a odovzdané skôr, budú mať dlhšiu záručnú dobu ako 60 mesiacov. Náklady spojené s predĺženou záručnou dobou si uchádzač/zhotoviteľ zahrnie   
do celkovej ceny diela.**



## 025-00 Príprava územia

PŠ poskytnutá vo Zväzku 5 nie je záväzná, musí byť zachovaný účel využitia objektu. Ak bude PŠ akceptovaná Zhotoviteľom, stáva sa záväznou so zohľadnením ustanovení Zväzku 3, časť 1, čl. 2.2 Normy a technické predpisy a to bez navýšenia ceny diela a predĺženia lehoty výstavby.

## 026-06 SPÄTNÁ REKULTIVÁCIA ZÁBEROV V K.Ú. BÁNOVCE NAD BEBRAVOU – BISKUPICE

PŠ poskytnutá vo Zväzku 5 nie je záväzná, musí byť zachovaný účel využitia objektu. Ak bude PŠ akceptovaná Zhotoviteľom, stáva sa záväznou so zohľadnením ustanovení Zväzku 3, časť 1, čl. 2.2 Normy a technické predpisy a to bez navýšenia ceny diela a predĺženia lehoty výstavby.

## 026-07 SPÄTNÁ REKULTIVÁCIA DOČASNÝCH ZÁBEROV K.Ú. DOLNÉ NAŠTICE

PŠ poskytnutá vo Zväzku 5 nie je záväzná, musí byť zachovaný účel využitia objektu. Ak bude PŠ akceptovaná Zhotoviteľom, stáva sa záväznou so zohľadnením ustanovení Zväzku 3, časť 1, čl. 2.2 Normy a technické predpisy a to bez navýšenia ceny diela a predĺženia lehoty výstavby.

## 032-00 VEGETAČNÉ ÚPRAVY V SPRÁVE NDS

PŠ poskytnutá vo Zväzku 5 nie je záväzná, musí byť zachovaný účel využitia objektu. Ak bude PŠ akceptovaná Zhotoviteľom, stáva sa záväznou so zohľadnením ustanovení Zväzku 3, časť 1, čl. 2.2 Normy a technické predpisy a to bez navýšenia ceny diela a predĺženia lehoty výstavby.

## 101-00 RÝCHLOSTNÁ CESTA R2

PŠ poskytnutá vo Zväzku 5 nie je záväzná, musí byť zachovaný účel využitia objektu. Ak bude PŠ akceptovaná Zhotoviteľom, stáva sa záväznou so zohľadnením ustanovení Zväzku 3, časť 1, čl. 2.2 Normy a technické predpisy a to bez navýšenia ceny diela a predĺženia lehoty výstavby.

Záväzné parametre:

Smerové a výškové vedenie v zmysle DSRS (10/2016) stavby „R2 Ruskovce – Pravotice“ SO 101-00.

## 101-01 PROTIHLUKOVÁ STENA

PŠ poskytnutá vo Zväzku 5 nie je záväzná, musí byť zachovaný účel využitia objektu. Ak bude PŠ akceptovaná Zhotoviteľom, stáva sa záväznou so zohľadnením ustanovení Zväzku 3, časť 1, čl. 2.2 Normy a technické predpisy a to bez navýšenia ceny diela a predĺženia lehoty výstavby.

## 103-00 KRIŽOVATKA BÁNOVCE – VÝCHOD

PŠ poskytnutá vo Zväzku 5 nie je záväzná, musí byť zachovaný účel využitia objektu. Ak bude PŠ akceptovaná Zhotoviteľom, stáva sa záväznou so zohľadnením ustanovení Zväzku 3, časť 1, čl. 2.2 Normy a technické predpisy a to bez navýšenia ceny diela a predĺženia lehoty výstavby.

## 124-01 ÚPRAVA CESTY II/592 V KRIŽOVATKE BÁNOVCE – VÝCHOD

PŠ poskytnutá vo Zväzku 5 nie je záväzná, musí byť zachovaný účel využitia objektu. Ak bude PŠ akceptovaná Zhotoviteľom, stáva sa záväznou so zohľadnením ustanovení Zväzku 3, časť 1, čl. 2.2 Normy a technické predpisy a to bez navýšenia ceny diela a predĺženia lehoty výstavby.

## 142-00 ÚPRAVA EXISTUJÚCICH CIEST II. A III. TRIEDY

PŠ poskytnutá vo Zväzku 5 nie je záväzná, musí byť zachovaný účel využitia objektu. Ak bude PŠ akceptovaná Zhotoviteľom, stáva sa záväznou so zohľadnením ustanovení Zväzku 3, časť 1, čl. 2.2 Normy a technické predpisy a to bez navýšenia ceny diela a predĺženia lehoty výstavby.

## 315-00 OPLOTENIE RÝCHLOSTNEJ CESTY R2

PŠ poskytnutá vo Zväzku 5 nie je záväzná, musí byť zachovaný účel využitia objektu. Ak bude PŠ akceptovaná Zhotoviteľom, stáva sa záväznou so zohľadnením ustanovení Zväzku 3, časť 1, čl. 2.2 Normy a technické predpisy a to bez navýšenia ceny diela a predĺženia lehoty výstavby.

## 501-00 KANALIZÁCIA RÝCHLOSTNEJ CESTY R2

PŠ poskytnutá vo Zväzku 5 nie je záväzná, musí byť zachovaný účel využitia objektu. Ak bude PŠ akceptovaná Zhotoviteľom, stáva sa záväznou so zohľadnením ustanovení Zväzku 3, časť 1, čl. 2.2 Normy a technické predpisy a to bez navýšenia ceny diela a predĺženia lehoty výstavby.

## 621-00 PRÍPOJKA NN K ISRC V KM 7,772 R2

PŠ poskytnutá vo Zväzku 5 nie je záväzná, musí byť zachovaný účel využitia objektu. Ak bude PŠ akceptovaná Zhotoviteľom, stáva sa záväznou so zohľadnením ustanovení Zväzku 3, časť 1, čl. 2.2 Normy a technické predpisy a to bez navýšenia ceny diela a predĺženia lehoty výstavby.

## 660-00 PRELOŽKA DK ST V KM 7,698 00 R2

PŠ poskytnutá vo Zväzku 5 nie je záväzná, musí byť zachovaný účel využitia objektu. Ak bude PŠ akceptovaná Zhotoviteľom, stáva sa záväznou so zohľadnením ustanovení Zväzku 3, časť 1, čl. 2.2 Normy a technické predpisy a to bez navýšenia ceny diela a predĺženia lehoty výstavby.

## 661-00 PRELOŽKA DOK ST V KM 7,728 R2

PŠ poskytnutá vo Zväzku 5 nie je záväzná, musí byť zachovaný účel využitia objektu. Ak bude PŠ akceptovaná Zhotoviteľom, stáva sa záväznou so zohľadnením ustanovení Zväzku 3, časť 1, čl. 2.2 Normy a technické predpisy a to bez navýšenia ceny diela a predĺženia lehoty výstavby.